Murray Rothbard

Murray Newton Rothbard (* 2. marec 1926, New York, New York, USA – † 7. január 1995, New York) bol americký ekonóm patriaci do rakúskej ekonomickej školy. Pomohol zadefinovať dnešný libertarianizmus a anarchokapitalizmus. 

 Životopis 
Navštevoval Misesov newyorský seminár, čo výrazne ovplyvnilo jeho názory. Rothbardovo dielo Man, Economy and State (1963) bolo postavené na diele Human Action, a v niektorých oblastiach, napríklad teória monopolov, užitočnosť a prosperita, a v teórii štátu, upravila Misesove pohľady. Rothbardov prístup k rakúskej ekonomickej škole nasledoval priamo myšlienky neskorých scholastikov aplikovaním ekonomickej vedy do konštrukcie teórie prirodzeného práva. Výsledkom čoho bola obhajoba kapitalistickej a s neúčasťou štátu organizovanej spoločnosti, založenej na súkromnom vlastníctve, osobnej slobode a slobode uzatvárať zmluvné vzťahy (napr. obchody).

Po tomto diele sa Rothbard začal venovať skúmaniu príčin Veľkej depresie, kde aplikoval rakúsku teóriu hospodárskych cyklov, a ukázal, že krach na burze a následný ekonomický pokles možno pripísať predchádzajúcej úverovej expanzii. Potom v sérii štúdií o vládnej politike zostavil teoretický systém pre skúmanie efektov všetkých druhov intervencií na trhu. Rothbard silno upevnil Rakúsku školu a filozofiu libertarianizmu v Spojených Štátoch, zvlášť jeho štvorzväzkovým dielom Conceived in Liberty pojednávajúcom o histórii koloniálnej Ameriky a odtrhnutí od Británie. 

Medzi ďalšie Rothbardove diela patrí Logic of Action a The Ethics of Liberty. Tieto vplyvné práce slúžili ako kritické spojenie medzi Misesovou a Hayekovou generáciou pre terajších ekonómov presadzujúcich myšlienky rakúskej tradície. V The Ethics of Liberty Rothbard kritizoval vnútorné protirečenie politických a filozofických teórií Misesa a Hayeka, ktorí verili v legitimitu a potrebu minimálneho štátu. Boli to jeho široké a hlboké vzdelanie, veselá osobnosť, encyklopedické vedomosti a optimistický pohľad na život, ktoré inšpirovali nespočetne veľa študentov k upriameniu pozornosti na slobodu.

I keď je rakúska škola dnes vnímaná oveľa pozitívnejšie ako kedykoľvek predtým, Rothbard podobne ako Mises nebol veľmi dobre prijímaný akademickou obcou. Napriek tomu, že pôsobil na University of Nevada, nikdy nezastával pozíciu, ktorá by mu dovoľovala zadávať dizertačné práce. Aj napriek tomu získal mnoho nasledovníkov pre rakúsku školu.

Založenie Ludwig Von Mises Institute v roku 1982, za pomoci Margit von Mises a taktiež Hayeka a Hazlitta poskytlo širokú škálu nových možností pre Rothbarda a rakúsku školu. Prostredníctvom pravidelných konferencií, seminárov, kníh, monografií, bulletinov, štúdií a filmov Rothbard a Mises Institute posunuli rakúsku školu do postsocialistického obdobia.

 Referencie 

 Literatúra 
 David Gordon|Gordon, David. The Essential Rothbard, Ludwig von Mises Institute, 1st edition. February 26, 2007. ISBN 1-933550-10-4
 Justin Raimondo|Raimondo, Justin. An Enemy of the State: The Life of Murray N. Rothbard. Prometheus Books. July 2000. ISBN 1-57392-809-7

 Iné projekty 

 Externé odkazy 
 Murray N. Rothbard
 Murray N. Rothbard Library and Resources 
 Murray N. Rothbard Media Archive at Mises.org 
 BlackCrayon.com: People: Murray Rothbard
 Chronological Bibliography of Murray Rothbard 
 The Complete Archives
 New York Times obituary
 Sociology of the Ayn Rand Cult 
 "It Usually Ends With Ed Crane"
 A 1972 New Banner interview s Murrayom Rothbardom
 A 1990 interview with Murray Rothbard
 Why Hans-Hermann Hoppe considers Rothbard the key Austro-libertarian intellectual
 Murray N. Rothbard, The Origins of the Federal Reserve
 Murray Rothbard Institute 
 Murray N. Rotbard, Left and Right: The Prospects for Liberty

Kategória:Rakúska ekonomická škola
Kategória:Ekonómovia USA
Kategória:Osobnosti z New Yorku
Kategória:Anarchokapitalisti
Kategória:Libertariáni
Kategória:Ekonómovia
Kategória:Anarchisti
Kategória:Anarchisti USA